**LAZDIJŲ RAJONO SAVIVALDYBĖS TARYBA**

# SPRENDIMAS

**DĖL LAZDIJŲ RAJONO SAVIVALDYBĖS TARYBOS 2014 M. RUGSĖJO 26 D. SPRENDIMO NR. 5TS-1294 „DĖL VŠĮ LAZDIJŲ SPORTO CENTRO TEIKIAMŲ ATLYGINTINŲ PASLAUGŲ KAINŲ IR TARIFŲ NUSTATYMO“ PAKEITIMO**

2018 m. spalio 15 d. Nr. 34-1479

Lazdijai

Vadovaudamasi Lietuvos Respublikos vietos savivaldos įstatymo 16 straipsnio 2 dalies 37 punktu ir 18 straipsnio 1 dalimi, Lietuvos Respublikos viešųjų įstaigų įstatymo 10 straipsnio 1 dalies 3 punktu ir 8 dalimi bei Atstovavimo Lazdijų rajono savivaldybei viešosiose įstaigose taisyklių, patvirtintų Lazdijų rajono savivaldybės tarybos 2013 m. lapkričio 26 d. sprendimu Nr. [5TS-911](http://www.infolex.lt/lazdijai/Default.aspx?Id=3&DocId=29799) „Dėl Atstovavimo Lazdijų rajono savivaldybei viešosiose įstaigose taisyklių patvirtinimo“, 5 ir 6 punktais bei atsižvelgdama į viešosios įstaigos Lazdijų sporto centro 2018-10-03 raštą Nr. LSCD3-81 „Dėl viešosios įstaigos Lazdijų sporto centro teikiamų atlygintinų paslaugų kainų ir tarifų (be pridėtinės vertės mokesčio) papildymo ir pakeitimo“, Lazdijų rajono savivaldybės taryba nusprendžia:

1. Pakeisti Lazdijų rajono savivaldybės tarybos 2014 m. rugsėjo 26 d. sprendimo Nr. [5TS-1294](http://www.infolex.lt/lazdijai/Default.aspx?Id=3&DocId=33205) „Dėl VšĮ Lazdijų sporto centro teikiamų atlygintinų paslaugų kainų ir tarifų nustatymo“ priedą „Viešosios įstaigos Lazdijų sporto centro teikiamų atlygintinų paslaugų kainos ir tarifai (be pridėtinės vertės mokesčio)“:
   1. Pakeisti 8 punktą ir išdėstyti jį taip:

„8. Aerobinės gimnastikos suaugusiems vieno mėnesio treniruotės – 10,00 eurų.“;

1.2 Papildyti 12 punktu:

„12. Kūno rengybos, jėgos trikovės treniruočių mokesčiu (suaugusiems):

12.1. viena treniruotė – 3 eurai;

* 1. vieno mėnesio treniruotės – 15 eurų;
  2. šešių mėnesių treniruotės – 70 eurų;

12.4. vienų metų treniruotės – 150 eurų.“.

2. Nustatyti, kad šis sprendimas įsigalioja 2018 m. lapkričio 1 dieną.

Savivaldybės meras

Parengė

Svajūnas Ramanauskas

2018-10-01

**LAZDIJŲ RAJONO SAVIVALDYBĖS TARYBOS SPRENDIMO**

**„DĖL LAZDIJŲ RAJONO SAVIVALDYBĖS TARYBOS 2014 M. RUGSĖJO 26 D. SPRENDIMO NR. 5TS-1294 „DĖL VŠĮ LAZDIJŲ SPORTO CENTRO TEIKIAMŲ ATLYGINTINŲ PASLAUGŲ KAINŲ IR TARIFŲ NUSTATYMO“ PAKEITIMO“ PROJEKTO**

**AIŠKINAMASIS RAŠTAS**

2018 m. spalio 1 d.

Lazdijų rajono savivaldybės tarybos sprendimo „Dėl Lazdijų rajono savivaldybės tarybos 2014 m. rugsėjo 26 d. sprendimo Nr. [5TS-1294](http://www.infolex.lt/lazdijai/Default.aspx?Id=3&DocId=33205) „Dėl VšĮ Lazdijų sporto centro teikiamų atlygintinų paslaugų kainų ir tarifų nustatymo“ pakeitimo“ projektas parengtas vadovaujantis Lietuvos Respublikos vietos savivaldos įstatymo 16 straipsnio 2 dalies 37 punktu ir 18 straipsnio 1 dalimi, Lietuvos Respublikos viešųjų įstaigų įstatymo 10 straipsnio 1 dalies 3 punktu ir 8 dalimi bei Atstovavimo Lazdijų rajono savivaldybei viešosiose įstaigose taisyklių, patvirtintų Lazdijų rajono savivaldybės tarybos 2013 m. lapkričio 26 d. sprendimu Nr. [5TS-911](http://www.infolex.lt/lazdijai/Default.aspx?Id=3&DocId=29799) „Dėl Atstovavimo Lazdijų rajono savivaldybei viešosiose įstaigose taisyklių patvirtinimo“, 5 ir 6 punktais bei atsižvelgiant į viešosios įstaigos Lazdijų sporto centro 2018-10-03 raštą Nr. LSCD3-81 „Dėl viešosios įstaigos Lazdijų sporto centro teikiamų atlygintinų paslaugų kainų ir tarifų (be pridėtinės vertės mokesčio) papildymo ir pakeitimo“.

Šio projekto tikslas – pakeisti Lazdijų rajono savivaldybės tarybos 2014 m. rugsėjo 26 d. sprendimą Nr. [5TS-1294](http://www.infolex.lt/lazdijai/Default.aspx?Id=3&DocId=33205) „Dėl VšĮ Lazdijų sporto centro teikiamų atlygintinų paslaugų kainų ir tarifų nustatymo“, pakeičiant sprendimo priedo „Viešosios įstaigos Lazdijų sporto centro teikiamų atlygintinų paslaugų kainos ir tarifai (be pridėtinės vertės mokesčio)“ 8 punktą ir papildyti 12 punktu bei nustatyti, kad sprendimas įsigalioja 2018 m. lapkričio 1 dieną.

Viešosios įstaigos Lazdijų sporto centro teisinis statusas – viešoji įstaiga. Lazdijų rajono savivaldybė yra šios viešosios įstaigos dalininkė (savininkė), o Lazdijų rajono savivaldybės, kaip įstaigos dalininkės (savininkės) teises ir pareigas įgyvendinanti institucija – Lazdijų rajono savivaldybės taryba. Kadangi Lazdijų rajono savivaldybė yra viešosios įstaigos Lazdijų sporto centro savininkė, Lazdijų rajono savivaldybės tarybos raštiški sprendimai prilyginamas visuotinio dalininkų susirinkimo sprendimams.

Viešosios įstaigos Lazdijų sporto centro paskirtis – sudaryti sąlygas vaikų, jaunimo ir suaugusiųjų saviraiškai per sportą, organizuoti kūno kultūros ir sportinę veiklą Lazdijų rajono savivaldybėje. Viešosios įstaigos Lazdijų sporto centro veiklos rūšys: mokymas; sportinis ir rekreacinis švietimas; švietimui būdingų paslaugų veikla; automobilių ir lengvųjų variklinių transporto priemonių nuoma ir išperkamoji nuoma; poilsio ir sporto reikmenų nuoma ir išperkamoji nuoma; sporto įrangos nuoma; reklama; kūrybinė, meninė ir pramogų organizavimo veikla; pramogų ir poilsio organizavimo veikla.

Viešoji įstaiga Lazdijų sporto centras organizuoja šių sporto šakų treniruotes ir varžybas: tinklinio, krepšinio, aerobikos, stalo teniso, jėgos trikovės, futbolo, šachmatų, dziudo ir laisvųjų imtynių.

Įgyvendinus Lazdijų rajono savivaldybės tarybos sprendimą, bus padengtos viešosios įstaigos Lazdijų sporto centro teikiamų atlygintinų paslaugų sąnaudos.

Galimos neigiamos pasekmės priėmus projektą, kokių priemonių reikėtų imtis, kad tokių pasekmių būtų išvengta – priėmus šį Lazdijų rajono savivaldybės tarybos sprendimą, neigiamų pasekmių nenumatoma.

Kokie šios srities aktai tebegalioja ir kokius galiojančius aktus būtina pakeisti ar panaikinti, priėmus teikiamą projektą – priėmus šį Lazdijų rajono savivaldybės tarybos sprendimą, galiojančių teisės aktų, išskyrus Lazdijų rajono savivaldybės tarybos 2014 m. rugsėjo 26 d. sprendimą Nr. [5TS-1294](http://www.infolex.lt/lazdijai/Default.aspx?Id=3&DocId=33205) „Dėl VšĮ Lazdijų sporto centro teikiamų atlygintinų paslaugų kainų ir tarifų nustatymo“, pakeisti ar panaikinti nereikės.

Dėl sprendimo projekto pastabų pateikta nebuvo.

Parengtas sprendimo projektas neprieštarauja galiojantiems teisės aktams.

Sprendimo projektą parengė Lazdijų rajono savivaldybės administracijos Ekonomikos skyriaus vyr. specialistas Svajūnas Ramanauskas.

Ekonomikos skyriaus vyr. specialistas Svajūnas Ramanauskas